Alan Walker

Alan Olav Walker (lahèr 24 Agustus 1997) panèka DJ bân produser rekkaman sè asalla ḍâri Norwegia. Laghuna ampon èsertifikasi multi-platinum bân nyapa' nomer 1 è ondhâghân laghu VG-lista è Norwegia. Walker ngangghuy anonimitas (ta' mapaddhâng mowa) bân èkennal ngangghuy hoodie bân topèng sopajâ ta' èkennal.

 Kaoḍi'ân Awwâl 
Alan Olav Walker lahèr è tangghâl 24 Agustus 1997, è Northampton, Inggris. Ramana kakabhângsa'an Inggris bân èbhuna ḍâri Norwegia. Walker ngallè ka Fana, Bergen, Norwegia, abhâreng ḍuwâ' tarètanna nalèkana omor ḍu taon. Awwâllâ, Walker palèng lèbur ḍâ' èn-maènan komputer, desain grafis, bân pemrograman,  bân bâkto ghi' kènè'èn amaèn kalabân perangkat keras Nintendo bân konsol akadhi PlayStation bân Nintendo GameCube.

È taon 2010, Walker nerrossaghi ka Danielsen Ungdomsskole Bergen, SMA Kristen swasta è posat kotta Bergen. È bâkto SMP, Walker molaè aghâbây musik. Awwâllâ, Walker senneng ngèdingaghi musik, tapè ta' bânnya' onèng musik panèka kadhi ponapa. Karana ghânèka, Walker molaè ajhâr musik bân paghâbâyânna kalabân nègghu tutorial YouTube. È taon 2013, Walker nerrossaghi ka Danielsen Videregående Skole.

 Kalakowan Anyanyi 
È taon 2012, Walker, sè tarappa'an ngèdingaghi laghu DJ Italia, David Whistle (jhughân èkennal mènangka DJ Ness) ahubungè Walker ka'angghuy atanya ḍâ'ka'ḍimma cara Walker aghâbây musik. Inspirasi-na Walker panèka produser musik Norwegia K-391 bân produser musik Bâlândhâ Ahrix, bân komposer fèlem Hans Zimmer bân Steve Jablonsky. Walker molaè aghâbây musik è laptoppa ngangghuy FL Studio. È bulân Juli 2012, kalabân èbâlâi penggemar online, Walker molaè nerrossaghi aghâbây musik bân nyabâ' pan-bârâmpan viḍio è YouTube bân SoundCloud.  Walker amolaè lako mènangka produser kamar tèdung, bân lebbi èkennal mènangka DJ Walkzz sabellumma atanḍatanganè kontrak rekkaman, bân makalowar laghu lu-ghâlluna è taon 2014.